
Ainu nyelv 


A Wikipédiából, a szabad enciklopédiából 

Japán második legnagyobb számú kisebbsége az ainu nép (ainu T 7 -f 5? * -T $ O Aynu=itak; japánul: l 7 -f 
5? Hp Ainu-go; jelentése: 'férfi'). Becslések szerint a létszámuk 24 000 fő. Nyelvük csaknem kihalt, valaha a 
Szahalin és a Kuril-szigeteken, valamint Japán északi részén, Hokkaido szigetén éltek beszélői, ma már 
jobbára csak az utóbbi helyen. Az ainunak nincs ismert nyelvrokona; a japánnal való rokonításra a 
bizonyíték nem elégséges, inkább csak a japán kultúrdominancia hatásáról lehet szóá 1 ^ 

Beszélők 


Az ainuk 
létszáma^ 


Év Fő 

1807 

26 256 

1822 

23 563 

1854 

17 810 

1873 

16 272 

1903 

17 783 

1931 

15 969 

1984 

24 381 


Az ainu nyelv kihalófélben van. Már nem használják a mindennapi kommunikációban, és mindössze csak 
néhány ember beszéli. A fogyatkozó számú idősek megtanulták az ainu nyelvet mint első nyelvet az 
otthonukban, de nekik kétnyelvű szüleik voltak, és mindannyiójukat tanították a japán nyelvre 
gyerekkorukban vagy fiatalon. Az ő gyermekeik vagy egynyelvű japán beszélők, vagy passzív kétnyelvűek, 
illetve néhány esetben félig ainu nyelvet beszélők. Az unokáik már leginkább csak néhány ainu szót és 
éneket tudnak. Az aktívan beszélők közösségét tekintve az ainu nyelv már évtizedek óta halott, de ha azt 


































nézzük, hogy mikor veszítjük el az utolsó anyanyelvi beszélőt, akkor addig még van néhány évJ 4 ^ 
Ugyanakkor nemzedékről nemzedékre szájhagyomány útján népdalokban és elbeszélésekben megőrizték a 
nyelvet. Ritmikus zenében és táncokban egyes ainu ünnepek alkalmával használják, de akkor is legnagyobb 
részt a turisták számára.^ 

Tipológia 


A nyelvészek még nem találtak az ainuhoz hasonló származású nyelvet. Semmilyen geneológiai 
kapcsolatban nem áll a japán nyelvvel. A nyelvszerkezet hasonlít az altaji nyelvekre és rendelkezik néhány 
nem-altaji jellemvonással. Ilyenek az úgynevezett hozzáadódó előképzők: e-, ko-, oJ 5 ^ Az ainu nyelv 
poliszintetikus jellemzője nem hasonlít az altaji nyelvekéhez. A nyelvet ma már mindennapi 
kommunikációra is alig használják, és saját írása sem alakult ki soha (néhányan írás létrehozását 
kezdeményeztek, és ehhez kölcsönvették a latin, cirill vagy japán betűket, mára csak a japán maradt)Az 
ainu nyelv alapszórendje alany-tárgy-ige, azaz SOV; a módosítók és bővítmények megelőzik a 
módosítottakat, illetve a régenseket. Nyelvtani nem nincs, személyragozás is alig. Képzőkben bővelkedik a 
nyelv, némely főnévképző egész igei szintagmákhoz^, sőt mondatokhoz is járulhat. A főnevek különféle 
esetvégződéseket kaphatnak; a birtok szuffixumának magánhangzója a tővégi magánhangzó harmonikus 
ismétlése. Pl. apa 'rokon' - apa-ha 'rokona'; tsaro 'száj' - tsaro-ho 'szája'. Helyviszonyok kifejezésére 
névutók (posztpozíciók) szolgálnak. A személyes névmások mind alanyi, mind tárgyi funkcióban az igéhez 
kapcsolódhatnak, pl. e-i-kore (te-én-ad) 'adsz nekem'. A melléknevek nem képeznek önálló osztályt: az igék 
kategóriájába tartoznak. Igeidők nincsenek, csak aspektuális és modális viszonyok. Az igéken jelölik az 
alany és a tárgy többes számát, esetenként szuppletív tőalakkal. A tranzitív igék tárgya, valamint bizonyos 
határozók az igébe inkorporálódhatnak, akár egyidejűleg is. Kérdő mondatok képzésére a -ya partikulát 
illesztik a mondat végére.^ 


Hangrendszer 

Hangrendszere viszonylag egyszerű, öt magánhangzó (i, e, a, o, u) és 11 mássalhangzó fonémával (p, m, w, 
t, n, s, ts, r, j, k, h). Intervokalikusan^, valamint nazális és magánhangzók között a (p, t, k) hangok 
zöngésedhetnek, a szótag eleji magánhangzókat általában glottális zár előzi meg. A szahalini dialektusban 
volt hosszú-rövid magánhangzó-kontraszt. A hangsúlyos szótagok magas tónusúak, a többiek mélyek J 1 ' 


Számnevek 


Tőszámnevek 

1 

sine 

2 

tu 

3 

re 

4 

iné 

5 

asikne 

6 

iwa(n) 

7 

arawa(n) 

8 

tupesan 

9 

sinepesan 

10 wa(n) 





Érdekesség, hogy a számnevek közül a 8 (tupesan) és a 9 (sinepesan) nem más, mint 10-2, illetve 10-1, de 
egyes feltevések szerint az 5, 6, 7 megnevezésének is hasonló az eredete. 10 és 20 közt a számok 
'egyesek' +ikasima ’hozzáad'+'tíz' sémájúak, például iné ikasima wa '14'. A 20 (hot ne) a legnagyobb önálló 
számnév, a felett a számokat a 20 többszörösei és az 1-20 számok összegeként adják meg. így például a 100 
is asikne hot ne, azaz 'öt húsz', az 1000 pedig asikne sine wan-hot ne, vagyis 'öt egy-tíz húsz'/ 1 ] 

Nyelvjárások 

Több nyelvjárásról is tudunk, amely hasonló az ainu nyelvhez. Ilyen például a hokkaidói és a szahalini 
nyelvjárás, amelyek kölcsönösen nem érthetők. Ezeken kívül leírást találunk a délnyugat-hokkaidói saru, a 
közép-hokkaidói ishikari és a dél-szahalini rajcsiska nyelvjárásról/ 4 ] 

A nyelv helyzete a 20. században és ma 

Az ainu nyelv kihalásában szerepe volt a japán asszimilációs törekvéseknek; a Meidzsi-korszak után a 
japánok fokozták a betelepítéseket Hokkaidóra, és az ainuk ellen olyan megkülönböztetéseket vezettek be, 
amelyek a mai napig is megmaradtak, és ezzel lényeges szociális problémát okoztak. 1946-ban a hokkaidói 
Ainu Kongresszus létrehozta a hokkaidói Ainu Szövetséget, hogy a nevelésről tárgyaljanak, 
együttműködjenek a társadalmi berendezkedés megoldásáról. 1961-ben ez a szövetség hokkaidói Utari 
Szövetségre változtatta a nevét, amely állandó tárgyalásokat folytatott az ainukat érintő különböző 
problémákról. A szövetség 1984-ben hivatalosan kérte a japán kormánytól, hogy - olyan gyorsan, amilyen 
gyorsan csak lehet - törvényesítsék az Új Ainu Törvényt. Mára különböző előrelépések történtek az ainu 
nyelv felélénkítése, a megőrzött kultúra folytatása és a hagyományos táncszertartások területén. A nyelvet 
iskolában mindazonáltal máig sem oktatják. Az ainu mozgalmak szándéka: lassan visszanyerni az elveszített 
nemzeti méltóságot. Az ainulógusok szándéka: megőrizni a nyelvet, és a kultúrát tovább fejleszteni/ 3 ^ 

Szakirodalom 

Az ainu nyelvről kevés leírás született. Az első szógyűjtemények japán szerzőktől származtak; a múlt 
századtól viszont már európai kutatói is akadtak. A Dobrotvorszkij testvérek műveként 1875-ben jelent meg 
egy ainu-orosz szótár (mely magában foglalja egy osztrák nyelvkutató elemzéseit is), ám az első komoly 
tudományos igényű munka Batchelor szótára és nyelvtana a századforduló tájáról/ 1 ] 

Jegyzetek 

6. A szerkesztési (nyelvtani), tartalmi és 
hangsúlyozási szempontok alapján 
létrejövő nyelvi egységet, ha azok két 
valódi szó kapcsolatából alakulnak, 
szintagmáknak (szószerkezeteknek) 
nevezzük. Csak olyan szavak alkothatnak 
szintagmákat, amelyek egy 
jelentésmezőbe tartoznak. Pl.: fát vág 
(tárgyas szintagma), sikeres színésznő 
(jelzős szintagma), Piri ír (alanyos 
szintagma). 

7. Magánhangzóközi, két magánhangzó 
között álló (mássalhangzó). 


1. A világ nyelvei 

2. "Languages of Mainland South-East Asia" 

3. Szabadi Tibor J. 2011 

4. Kirsten Refsing 

5. Előképzőt a szó elé teszünk, így alkotva új 
szavakat. 

